གས་པར་གསོལ་བཏབ་སྟེ། ཚེའི་བདག་པོ་རྣམས་ལ་ཁྱད་པར་གྱི་གསོལ་བ་གདབ་པ་འདིའི་རྗེས་ཟློས་མཛོད། བདེ་གཤེགས་ལྔ་ཡང་ཚེ་དཔག་མེད། །ཕྱོགས་བཅུའི་འཇིག་རྟེན་ཁམས་བསྐོར་ཏེ། །བདུད་དང་མུ་སྟེགས་ཀུན་བཅོམ་ནས། །དཔལ་ཚེ་གཟི་བརྗིད་འཕེལ་བར་མཛོད། ། ཅེས་ལན་གསུམ་གྱིས་གསོལ་བ་གདབ། དེ་ནས་མདུན་བསྐྱེད་ཀྱི་ཚེའི་བདག་པོ་རྣམས་བསྐུལ་བ་ཡིན་པས་མ་ཡེངས་པར་དམིགས་པ་རྣམས་གསལ་ཐོབ་ཅིག བཅོམ་ལྡན་རྣམ་སྣང་ཚེ་དཔག་མེད། །ཕྱག་རྒྱ་འཁོར་ལོ་ལ་སོགས་པས། །ཕྱོགས་བཅུ་ནམ་མཁའི་བདུད་བཅོམ་ནས། །སྣང་མཛད་ཚེ་སྩོལ་སྲོག་སྐྱོབ་ཤིག། ཨོཾ་ཨོཾ་བྷྲཱུྃ་བཛྲ་ཨཱ་ཡུ་ཥེ་སྭཱ་ཧཱ། བཅོམ་ལྡན་རྡོ་རྗེ་ཚེ་དཔག་མེད། །ཕྱག་རྒྱ་རྡོ་རྗེ་ལ་སོགས་པས། ཕྱོགས་བཅུ་ནམ་མཁའི་བདུད་བཅོམས་ནས། །རྡོ་རྗེ་ཚེ་སྩོལ་སྲོག་སྐྱོབ་ཤིག །ཨོཾ་ཧཱུྃ་བྷཱུྃ་བཛྲ་ཨཱ་ཡུཥེ་སྭཱ་ཧཱ། བཅོམ་ལྡན་རིན་འབྱུང་ཚེ་དཔག་མེད། །ཕྱག་རྒྱ་རིན་ཆེན་འབར་བ་སོགས།། ཕྱོགས༴ རིན་ཆེན༴ ཨོཾ་སྭ་བྷཱུྃ་བཛྲ་ཨཱ༴ བཅོམ་ལྡན་སྣང་མཐའ་ཚེ་དཔག་མེད། །ཕྱག་རྒྱ་པདྨ་ལ་སོགས་པས། །ཕྱོགས༴ སྣང་མཐའ་ཚེ༴ ཨོཾ་ཧྲཱི་བྷཱུྃ་བཛྲ༴ བཅོམ་ལྡན་དོན་གྲུབ་ཚེ་དཔག་མེད། །ཕྱག་རྒྱ་རྒྱ་གྲམ་ལ་སོགས་པས། །ཕྱོགས༴ དོན་ཡོད་ཚེ་སྩོལ༴ ཨོཾ་ཨཱ་བྷཱུྃ་བཛྲ༴ ཞེས་བསྐུལ་བས་ཚེ་བདག་རིགས་ལྔས་སྐུ་ལས་སྤྲུལ་པ་དཔག་ཏུ་མེད་པ་བཀྱེ་ནས་བདུད་དང་བར་ཆོད་ཐམས་ཅད་ཚར་བཅད་དེ་སངས་རྒྱས་རྣམས་ཀྱི་བྱིན་རླབས་བསྡུས་ཏེ་ཚེ་འཛིན་མ་རྣམས་ཀྱི་བུམ་པ་སོ་སོའི་ནང་དུ་ནྲྀ་ལ་ཐིམ་པར་གྱུར། དེ་ནས་མདའ་དར་ལྔ་གཡོབ་ཅིང་ཚེའི་ཕོ་ཉ་རྣམས་བསྐུལ་བས་ཚེ་འགུགས་པར་བྱ་སྟེ། ཤར་གྱི་ཕྱོགས་ནས་ཚེ་འགུགས་པ། །རྡོ་རྗེ་ལྷ་མོ་ལྕགས་ཀྱུ་མ། །སྐུ་མདོག་དཀར་ལ་འོད་ཟེར་འཕྲོ། །ཕྱག་མཚན་རྡོ་རྗེ་ལྕགས་ཀྱུ་སྟེ། །དྲི་ཟའི་ལག་ནས་ཚེ་ཁུག་ཅིག །ལྷོ་ཡི་ཕྱོགས་ནས༴ རིན་ཆེན་ལྷ་མོ་ཞགས་པ་མ། །སྐུ་མདོག་མཐིང་ག༴ ཕྱག་མཚན་དོན་ཡོད་ཞགས་པ་སྟེ། །གཤིན་རྗེའི༴ ནུབ་ཀྱི་ཕྱོགས༴ ཆོས་ཀྱི་ལྷ་མོ་ལྕགས་སྒྲོག་མ། །སྐུ་མདོག་དམར༴ ཕྱག་མཚན་སྡོམ་བྱེད་ལྕགས་སྒྲོག་སྟེ། །ཀླུ་གདོན་ལ་གནས༴ བྱང་གི་ཕྱོགས་ནས་ཚེ་འགུགས་པ། །ལས་ཀྱི་ལྷ་མོ་དྲིལ་སྒྲོག་མ། །སྐུ་མདོག་ལྗང་ལ༴ ཕྱག་མཚན་མཉེད་བྱེད་དྲིལ་བུ་སྟེ། །གནོད་སྦྱིན་ལག༴ ཚེ་བྷྲུྃ་གཡུ་བྷྲུྃ་ཨཱ་ཡུ་བྷྲུྃ་བཛྲ་ཨཱ་ཡུ་ཥེ་བྷྲུྃ་སྭཱ་ཧཱ། ཚེའི་ཕོ་ཉ་བཞིས་ཁྱེད་རང་རྣམས་ཀྱི་ཚེ་ཉམས་ཤིང་འཕྲོག་པ་ཐམས་ཅད་བཀུག་ནས་ཚེ་འཛིན་མའི་བུམ་པའི་ནང་དུ་བསྟིམ་པའི་མོས་པ་མཛོད། དེ་ནས་ཚེ་འཛིན་མ་རྣམས་ཀྱི་ནང་ནས་སངས་རྒྱས་སྤྱན་མ་ལ་གསོལ་བ་གདབ་པ་འདིའི་རྗེས་ཟློས་མཛོད། སྐུ་མདོག་དྭངས་ལ་འོད་ཟེར་འབར། །ཕྱག་ན་བདུད་རྩིའི་བུམ་པ་བསྣམས། །ཚེ་དབང་མོ་ཡི་ཚེ་དང་ནི། །དཔལ་དང་གཟི་བརྗིད་འཕེལ་བར་མཛོད། །ཞེས་གསོལ་བ་བཏབ་པས། ཡབ་རྣམས་ཀྱི་དགོངས་པ་མཛད། སངས་རྒྱས་སྤྱན་མས་རང་གི་ཕྱག་གི་ཤེལ་བུམ་བདུད་རྩི་སྐྱ་ཆི་ལི་ལི་ཁྱེད་རང་རྣམས་ཀྱི་སྤྱི་བོ་ཚངས་པའི་བུ་ག་ནས་བླུག་པའི་མོས་པ་མཛོད། ཤར་གྱི་བུམ་པས་དབང་བསྐུར་ཞིང་། ཤར་གྱི་ཕྱོགས་ནས་ཚེ་འཛིན་མ། །རྡོ་རྗེ་ཡུམ་ཆེན་སངས་རྒྱས་སྤྱན། །རིན་ཆེན་ཤེལ་གྱི་བུམ་པ་ནི། །རྡོ་རྗེ་ཚེ་ཡི་བཀང་ནས་ཀྱང་། །སྤྱི་བོའི་གཙུག་ནས་དབང་བསྐུར་ཞིང་། །ཚེ་དབང་ཐམས་ཅད་བརྟེན་པར་མཛོད། །ཨོཾ་རུ་རུ་སྥུ་རུ་ཛྭ་ལ་ཏི་ཥྛ་སིདྡྷི་ལོ་ཙ་ནི་སརྦ་ས་དྷ་ནི་སྭཱ་ཧཱ། ཞེས་དབང་བསྐུར་ཞིང་བུམ་ཆུ་སྦྱིན། ཚེའི་བདུད་རྩི་ཁྱེད་རང་རྣམས་ཀྱི་ལུས་ལ་ཞུགས་པས་སའི་ཁམས་དང་རོ་གཅིག་ཏུ་འདྲེས་ཏེ། ལུས་སྲ་ཞིང་བརྟན་པ་གང་གིས་ཀྱང་གཞོམ་ཞིག་མི་ནུས་རྡོ་རྗེ་ལྟ་བུར་གྱུར་ཅིག ཚེ་འཛིན་མ་རྣམས་ཀྱི་ནང་ནས་མཱ་མ་ཀཱི་ལ་གསོལ་བ་བཏབ་པ་འདིའི་རྗེས་ཟློས་མཛོད། །སྐུ་མདོག་དྭངས་ལ༴ ནས། འཕེལ་བར་མཛོད། ཞེས་གསོལ་བ་བཏབ་པས། ཡབ་རྣམས་ཀྱིས་དགོངས་པ་མཛད། མཱ་མ་ཀཱིས་རང་གི་ཕྱག་གི་རིན་ཆེན་བཻཌཱུརྻའི་བུམ་པ་བདུད་རྩི་སྐྱ་ཆིལ་ཆིལ་ཁྱེད་རང་རྣམས་ཀྱི་སྤྱི་བོ་ཚངས་པའི་བུ་ག་ནས་བླུག་པར་གྱུར་པའི་མོས་པ་མཛོད། ལྷོའི་བུམ་པས་དབང་བསྐུར་ཞིང་། ལྷོ་ཡི་ཕྱོགས་ནས༴ རིན་ཆེན་ཡུམ་ཆེན་མཱ་མ་ཀཱི། །རིན་ཆེན་བཻཌཱུརྻའི་བུམ་པ་ནི། །རིན་ཆེན་ཚེ་ཡི༴ སྤྱི་བོའི༴ ཚེ་དབང་ཐམས་ཅད་དར་བར་མཛོད། ཨོཾ་ཤངྐ་རེ་ཤིནྟཾ་ཀ་རེ་མུཊྚི་ནི་གྷཱ་ཏ་ཡ་གྷཱ་ཏ་ཡ་གྷཱུ་ཊ་ཊི་སྭཱ་ཧཱ། ཞེས་དབང་བསྐུར་ཞིང་བུམ་ཆུ་སྦྱིན། ཚེའི་བདུད་རྩི་ཁྱེད་རང་རྣམས་ཀྱི་ལུས་ལ་ཞུགས་པས་ཆུའི་ཁམས་དང་རོ་གཅིག་ཏུ་འདྲེས་ཏེ། ལུས་སྣུམ་བག་གཉེན་ལྕུག་ཕུན་སུམ་ཚོགས་པ་བྲི་བ་མེད་པ་རྒྱ་མཚོ་ལྟ་བུར་གྱུར་ཅིག ཚེ་འཛིན་མ་རྣམས་ཀྱི་ནང་ནས་གོས་དཀར་མོ་ལ་གསོལ་བ་བཏབ་པ་འདིའི་རྗེས་ཟློས་མཛོད། སྐུ་མདོག༴༴༴ འཕེལ་བར་མཛོད༴ ཡབ་རྣམས་ཀྱིས་དགོངས་པ་མཛད། ཡུམ་གོས་དཀར་མོས་རང་གི་ཕྱག་གི་པདྨ་ར་གའི་བུམ་པ་བདུད་རྩི་སྐྱ་ཆིལ་ཆིལ་ཁྱེད་རང་རྣམས་ཀྱི་སྤྱི་བོ་ཚངས་པའི་བུ་ག་ནས་བླུགས་པར་གྱུར་པའི་མོས་པ་མཛོད། ནུབ་ཀྱི་བུམ་པས་དབང་བསྐུར་ཞིང་། པདྨ་ཡུམ་ཆེན་ན་བཟའ་དཀར། །རིན་ཆེན་གའི་བུམ་པ་ནི། །པདྨ་ཚེ་ཡི༴ སྤྱི་བོའི༴ ཚེ་དབང་ཐམས་ཅད་རྒྱས་པར་མཛོད། ཨོཾ་ཀ་ཊེ་བི་ཀ་ཊེ་ནི་ཀ་ཊེནྐེ་ཊེ་སྭཱ་ཧཱ། དབང་བསྐུར་ཞིང་བུམ་ཆུ་སྦྱིན། ཚེའི་བདུད་རྩི་ཁྱེད་རང་རྣམས་ཀྱི་ལུས་ལ་ཞུགས་པས་མེའི་ཁམས་དང་རོ་གཅིག་ཏུ་འདྲེས་ཏེ། ལུས་བཀྲག་མདངས་གཟི་བརྗིད་ཕུན་སུམ་ཚོགས་པ་འབར་བས། མི་ནུབ་པའི་རྒྱལ་མཚན་ལྟ་བུ་མཐོ་བར་གྱུར་ཅིག ཚེ་འཛིན་མ་རྣམས་ཀྱི་ནང་ནས་ཀྱང་དམ་ཚིག་སྒྲོལ་མ་ལ་གསོལ་བ་བཏབ་པ་འདིའི་རྗེས་ཟློས་མཛོད། སྐུ་མདོག་དྭངས༴༴༴༴ འཕེལ་བར་མཛོད། གསོལ་བ་བཏབ་པས། ཡབ་རྣམས་ཀྱིས་དགོངས་པ་མཛད། དམ་ཚིག་སྒྲོལ་མས་རང་གི་ཕྱག་གི་ཨིནྡྲ་ནཱི་ལའི་བུམ་པ་བདུད་རྩི་སྐྱ་ཆིལ་ལི་ལི་སྤྱི་བོ་ཚངས་པའི་བུ་ག་ནས་བླུག་པར་གྱུར་པའི་མོས་པ་མཛོད། བྱང་གི་ཕྱོགས་ནས་ཚེ་སྦྱིན་མ། །ལས་རབ་ཡུམ་ནི་དམ་ཚིག་སྒྲོལ། །རིན་ཆེན་ཨིནྡྲའི་བུམ་པ་ནི། །དོན་གྲུབ་ཚེ་ཡི་བཀང་ནས་ཀྱང་། །སྤྱི་བོའི༴ ཚེ་དབང་ཐམས་ཅད་འཕེལ་བར་མཛོད།། ཨོཾ་ཏཱ་རེ་ཏུཏྟ་རེ་ཏུ་རེ་སྭཱ་ཧཱ། དབང་བསྐུར་ཞིང་བུམ་ཆུ་སྦྱིན། ཚེའི་བདུད་རྩི་ཁྱེད་རང་རྣམས་ཀྱི་ལུས་ལ་ཞུགས་པས་རླུང་གི་ཁམས་དང་རོ་གཅིག་ཏུ་འདྲེས་ཏེ། ལུས་སྟོབས་དང་ཡང་བ་དང་ཁྱབ་པ་ལ་སོགས་པའི་འདོད་དགུར་བསྒྱུར་བའི་ཡིད་བཞིན་གྱི་ནོར་བུ་ལྟ་བུར་གྱུར་ཅིག ཚེ་འཛིན་མ་རྣམས་ཀྱི་ནང་ནས་ཀུན་ཏུ་བཟང་མོ་ལ་གསོལ་བ༴ སྐུ་མདོག་དྭངས༴༴༴༴ མཛོད༴ ལན་གསུམ། གསོལ་བ་བཏབ་པས་ཡབ་རྣམས་ཀྱིས་དགོངས་པ་མཛད། ཀུན་ཏུ་བཟང་མོས་རང་གི་ཕྱག་གི་གསེར་གྱི་བུམ་པ་བདུད་རྩི་སྐྱ་ཆི་ལི་ལི་ཁྱེད་རང་རྣམས་ཀྱི་སྤྱི་བོ་ཚངས་པའི་བུ་ག་ནས་བླུགས་པར་གྱུར་པའི་མོས་པ་མཛོད། ནམ་མཁའི་དབྱིངས་ནས་ཚེ༴ དེ་བཞིན་ཡུམ་ནི་ཀུན་ཏུ་བཟང་། །རིན་ཆེན་གསེར་གྱི་བུམ་པ་ནི། །རྣམ་སྣང་ཚེ་ཡི༴ སྤྱི་བོའི༴ ཚེ་དབང༴ བརྟན་པར་མཛོད། ཨོཾ་སརྦ་ཀསྟྭཾ་དེ་བྱི་རི་མ་ཧཱ་མ་རེ་དེ་ཤི་རེ་ཡེ་སྭཱ་ཧཱ། ཞེས་དབང་བསྐུར་ཞིང་བུམ་ཆུ་སྦྱིན། ཚེའི་བདུད་རྩི་ཁྱེད་རང་རྣམས་ཀྱི་ལུས་ལ་ཞུགས་པས་ནམ་མཁའི་ཁམས་དང་རོ་གཅིག་ཏུ་འདྲེས་ཏེ། ལུས་རྒ་བ་དང་། འཆི་བ་མེད་པ་བཅུ་དྲུག་ཆའི་གང་བ་ལས་འགྱུར་བ་མེད་པ་གཡུང་དྲུང་ལྟ་བུར་གྱུར་ཅིག དེ་ནས་སངས་རྒྱས་དང་བྱང་ཆུབ་སེམས་དཔའི་དགེ་འདུན་ཐམས་ཅད་ཀྱི་སྐུ་གསུང་ཐུགས་ཡོན་ཏན་ནུས་པ་ཐམས་ཅད་འོད་ཟེར་གྱི་རྣམ་པར་ལུས་ངག་ཡིད་ཡོན་ཏན་འཕྲིན་ལས་ལ་ཞུགས་པས་གཉིས་སུ་འཛིན་པ་ཐམས་ཅད་ཞིག་སྟེ་ཆོས་ཀྱི་དབྱིངས་སུ་ཐིམ་པར་བསམ་ལ་ཅུང་ཟད་ཅིག་མཉམ་པར་འཇོག་པ་ཞུ། འདིའི་ཡུམ་ལྔའི་གསོལ་གདབ་རེ་རེ་བཞིན་དེ་བསྡུས་པ་བྱེད་ན་གོང་གི་གསོལ་བཏབ་གཅིག་པུས་ཆོག དེ་ནས་རིགས་ལྔའི་ཕྱག་མཚན་གྱིས་ཁྱེད་རང་རྣམས་ཀྱི་གནས་ལྔར་རེག་ཅིང་རྒྱས་བཏབ་པར་གྱུར་པའི་མོས་པ་མཛོད། ཕྱག་རྒྱ་རྣམས་གནས་ལྔར་རེག་ཅིང་། ཆོས་ཀྱི་དབྱིངས་སུ་ཚེ་སྦས་པས། །སྣང་སྲིད་ལྷ་འདྲེ་དགྲར་ལངས་ཀྱང་། །དེ་ལ་བཟུང་ཅིང་བཅིང་དུ་མེད། །ཕྱག་རྒྱ་བཅུ་ཡིས་རྒྱས་འདེབས་སོ། །དང་པོ་ཆོས་ཀྱི་དབྱིངས་ཀྱི་རྒྱ། །གཉིས་པ་ཐབས་དང་ཤེས་རབ་རྒྱ། །གསུམ་པ་སྐུ་གསུང་ཐུགས་ཀྱི་རྒྱ། །བཞི་པ་ཡེ་ཤེས་བཞི་ཡི་རྒྱ། །ལྔ་པ་རིགས་ལྔའི་སངས་རྒྱས་རྒྱ། །དྲུག་པ་དཔལ་ཆེན་རྟ་མགྲིན་རྒྱ། །བདུན་པ་གསེར་གྱི་ཟོར་བའི་རྒྱ། །བརྒྱད་པ་སེམས་དཔའ་བརྒྱད་ཀྱི་རྒྱ། །དགུ་པ་ཐེག་པ་རིམ་དགུའི་རྒྱ། །བཅུ་པ་དཔལ་ཆེན་ཁྲོ་བཅུའི་རྒྱ། །ཕྱག་རྒྱ་བཅུ་ཡི་རྒྱས་བཏབ་བོ། །ཞེས་ཚེ་སྦས་པས་བརྟན་པའོ། །སླར་དེ་གང་གིས་ཀྱང་མི་ཤིགས་པ་སངས་རྒྱས་ཀྱི་མཛད་པ་བྱེད་པའི་ནུས་ལྡན་དུ་བྱ་བའི་ཕྱིར་དབང་བསྐུར་བར་བྱ་སྟེ། དམིགས་པ་འདི་བཞིན་དུ་མཛོད། དབུས་ཀྱི་ཚེ་བུམ་སྤྱི་བོར་བཀོད། སྤྱི་གཙུག་ཟླ་བའི་དཀྱིལ་འཁོར་དུ། །བཅོམ་ལྡན་རྣམ་པར་སྣང་མཛད་དང་། །དཀྱིལ་འཁོར་འཛིན་པའི་ཀུན་ཏུ་བཟང་། །དེ་ཡི་ཐུགས་རྗེའི་བྱིན་རླབས་ཀྱིས། །ཚེ་འདི་རབ་ཏུ་བརྟན་པར་མཛོད། །བུདྡྷ་ཀ་ལ་ཤ་ཨ་བྷི་ཥིཉྩ་ཨོཾ། ཚེ་རིལ་ཚེ་ཆང་སྦྱིན། བུམ་ནང་གི་ཚེ་རྟེན་ནྲྀ་ཁྱེད་རང་རྣམས་ཀྱི་སྤྱི་བོར་ཞུགས་པས་ཨོཾ་དུ་སོང་བར་གྱུར། ཡང་དམིགས་པ་འདི་བཞིན་དུ་མཛོད། དཔྲལ་བར་ཟླ་གམ༴ བཅོམ་ལྡན་རྡོ་རྗེ་སེམས་དཔའ་དང་། །དཀྱིལ་འཁོར་འཛིན་པ་སངས་རྒྱས་སྤྱན། དེ་ཡི༴ ཚེ་འདི་རབ་ཏུ་བརྟན་པར་མཛོད། བཛྲ་ཀ་ལ་ཤ་ཨ་བྷིཥིཉྩ་ཧཱུྃ། ཤར་གྱི་ཚེ་བུམ་དཔྲལ་བར་བཞག ཚེ་རིལ་ཚེ་ཆང་སྦྱིན། བུམ་ནང་གི་ཚེ་རྟེན་ནྲྀ་ཁྱེད་རང་རྣམས་ཀྱི་སྤྱི་བོར་ཞུགས་པས་ཧཱུྃ་དུ་སོང་བར་གྱུར། ལྕེ་ནི་པདྨ་འདབ་བརྒྱད་ལ། །བཅོམ་ལྡན་རིན་ཆེན་འབྱུང་ལྡན་དང་། །དཀྱིལ་འཁོར་འཛིན་པའི་མཱ་མ་ཀི །དེ་ཡི༴ ཚེ་འདི་རབ་ཏུ་དར་བར་མཛོད། རཏྣ་ཀ་ལ་ཤ་ཨ་བྷིཥིཉྩ་ཏྲཾ། ཞེས་ལྷོའི་ཚེའི་བུམ་པ་མགྲིན་པར་བཞག ཚེ་རིལ་ཚེ་ཆང་སྦྱིན། བུམ་ནང་གི་ཚེ་རྟེན་ནྲྀ་ཁྱེད་རང་རྣམས་ཀྱི་ལྕེ་སྟེང་ནས་ཞུགས་པས་ཏྲཱྃ་དུ་སོང་བར་གྱུར། ལྟེ་བ་གཞལ་ཡས་དཀྱིལ་འཁོར་དུ། །བཅོམ་ལྡན་སྣང་བ་མཐའ་ཡས་དང་། །དཀྱིལ་འཁོར་འཛིན་པའི་ན་བཟའ་དཀར། །དེ་ཡི༴ ཚེ་འདི་རབ་ཏུ་རྒྱས་པར་མཛོད།། པདྨ་ཀ་ལ་ཤ་ཨ་བྷི་ཥིཉྩ་ཧྲཱིཿ ནུབ་ཀྱི་ཚེ་བུམ་ལྟེ་བར་བཞག ཚེ་རིལ་ཚེ་ཆང་སྦྱིན། བུམ་ནང་གི་ཚེ་རྟེན་ནྲྀ་ཁྱེད་རང་རྣམས་ཀྱི་ལྟེ་བར་ཞུགས་པས་ཧྲཱིཿཡིག་ཏུ་གྱུར་པའི་མོས་པ་མཛོད། ཡང་། རྐང་མཐིལ་ནེ་ལེ་གྲུ་གསུམ་ལས། བཅོམ་ལྡན་དོན་ཡོད་གྲུབ་པ་དང་། དཀྱིལ་འཁོར་འཛིན་པའི་དམ་ཚིག་སྒྲོལ། དེ་ཡི༴ ཚེ་འདི་རབ་ཏུ་འཕེལ་བར་མཛོད། ཀརྨ་ཀ་ལ་ཤ་ཨ་བྷིཥིཉྩ་ཨཱཿ ཞེས་བྱང་གི་ཚེ་བུམ་གསང་གནས་སུ་བཞག ཚེ་རིལ་ཚེ་ཆང་སྦྱིན། བུམ་ནང་གི་ཚེ་རྟེན་ནྲྀ་ཁྱེད་རང་རྣམས་ཀྱི་རྐང་⁽1763⁾སྤྲོས་པ་རྒྱས་པའི་སྐབས་འདིར་གསལ་ནང་བཞིན་དང་། བསྡུས་པའི་ཚེ་བུམ་ལ་ཚེ་བུམ་རྣམས་གཅིག་འཐུས་དང་ཚེ་རིལ་ཚེ་ཆང་རྣམས་ཀྱང་བསྡོམས་སུ་བྱོན་པས་འཐུས་ལགས་མཐིལ་དུ་ཞུགས་པས་ཨ་ཡིག་ཏུ་སོང་བར་གྱུར། དེ་ནས་ཧཱུྃ་ཞེས་བརྗོད་པས་ཁྱེད་རང་རྣམས་ཀྱི་ལུས་དེ་ཡོངས་སུ་གྱུར་པའི་གསེར་གྱི་རྡོ་རྗེ་རྩེ་ལྔ་པ་ཤིན་ཏུ་ཆེ་ཞིང་སྲ་བ་ཅིས་ཀྱང་མི་ཤིགས་པ། ཅིས་ཀྱང་མི་ཆོད་པ། ཅིས་ཀྱང་འཇོམས་པར་མི་ནུས་པ། བརྟན་པ་སྲ་བ་འཁྲེགས་པ་ཉི་མ་འབུམ་གྱི་གཟི་བརྗིད་དང་མཉམ་པ་ཞིག་ཏུ་གྱུར། ཧཱུྃ། བསྐྱེད་པས་མི་ནུབ་ཚེ་ཡི་རང་བཞིན་ནི། །སྤྲོས་པས་ཁམས་གསུམ་ཐམས་ཅད་བཀྲག་དང་ལྡན། །བསྡུས་པས་སྲིད་པ་གསུམ་པོའི་གཟི་མདངས་འཕྲོག །བཅིངས་པས་འདུ་འབྲལ་མེད་དེ་ལུ་གུ་བརྒྱུད། །བརྟན་པས་མི་གཡོ་རི་རབ་ལྷུན་པོ་ལྟར། །རྡོ་རྗེ་ཚེ་ཡི་དངོས་གྲུབ་ཐོབ་པར་ཤོག ། སྤྱི་བོ་མགྲིན་པ་སྙིང་ཁ་གསུམ་དུ་རྡོ་རྗེས་རྒྱས་བཏབ་པ་ལན་གསུམ་དུ་བརྗོད། དེ་ནས་མེ་ཏོག་ཐོགས། ཨོཾ། ཡོན་ཏན་རྒྱས་པ་སྐུ་མདོག་གསེར་དང་མཚུངས༴༴༴ ཤོག ། སྤྱི་བོར་འཐོར། ཨཱཿ ཐུགས་རྗེས་བསིལ་མཛད༴༴༴ ཤོག ། མགྲིན་པར་འཐོར། ཧཱུྃ། འགྱུར་བ་མེད་པའི༴༴༴ ཤོག ། སྙིང་གར་འཐོར། དེས་དཀར་པོ་ལྷ་དགུའི་དབང་ལེགས་པར་ཕུལ་གྲུབ་པས། བཏང་རག་གི་ཡོན་དུ་མཎྜལ་འབུལ་བ་ཞུ། ཚོགས་ཡོད་ཚེ་སློབ་མར་ཚོགས་བཀྱེ། ཚོགས་མཆོད་སོགས་སྔོན་དུ་དབང་སྒྲུབ་ཀྱི་སྐབས་ཚེ་དཔག་མེད་ཁྲོ་བོའི་ཆོ་ག་ལྟར་བྱའོ། །དེ་ལྟར་དཀར་པོ་ལྷ་དགུའི་དབང་གི་མཚམས་སྦྱོར་གཞུང་བཞིན་ཁྱེར་བདེ་བར་མདོར་བསྡུས་ཙམ་ཞིག་ནར་མར་བཀོད་པ་འདི་ཉིད་སྒྲུབ་སྡེ་སྤྲུལ་སྐུ་རིན་པོ་ཆེའི་གསུང་ངོར། བཀའ་བརྒྱུད་བསྟན་པའི་རྒྱལ་མཚན་གྱིས་བཀྲ་ཤིས་མཐོང་སྨོན་གྱི་ཆོས་གྲྭ